Държавен вестник, бр. 32, 2006 г., стр. 115

Б Р О Й  32
Д Ъ Р Ж А В Е Н   В Е С Т Н И К
С Т Р .  115
МИНИСТЕРСТВО
НА ВЪНШНИТЕ РАБОТИ
ПРОГРАМА
за сътрудничество в областта на образование-
то и културата между правителството на Ре-
публика България и правителството на Репуб-
лика Аржентина за периода 2006—2008 г.
(Одобрена с Извлечение от Протокол № 9 от
заседанието на Министерския съвет на 2 март
2006 г. В сила за Република България от 14 март
2006 г.)
Правителството на Република България и
правителството на Република Аржентина, на-
ричани по-нататък “страни”,
в изпълнение на чл. 14 на Спогодбата за
сътрудничество в областта на културата, нау-
ката и образованието между правителството на
Република България и правителството на Ре-
публика Аржентина, подписана на 1 юли 1987 г.,
водени от желанието да развиват и задълбо-
чават сътрудничеството в областите—предмет
на тази програма,
с цел укрепването и развитието на връзките
между двата народа,
се споразумяха:
I. Образование и наука
Член 1. Страните продължават да насърча-
ват сътрудничеството между Министерство-
то на образованието и науката на Република
България и Министерството на образование-
то, науката и технологиите на Република Ар-
жентина.
Член 2. Страните обменят информация от-
носно структурата, съдържанието и организа-
цията на техните образователни системи, пери-
одични издания и друга литература както за
общото и професионално средно образование,
така и за висшето образование. Двете страни
насърчават установяването на преки контакти
между училищата, както и работа по проекти,
свързани с усъвършенстване и внедряване на
нови технологии в обучението по испански език,
а също така и обмен на информация за:
а) общообразователната политика на двете
страни;
б) прилагането на Закона за народната
просвета;
в) обучението по чужди езици и ранното чуж-
доезиково обучение;
г) подготовката и квалификацията на учи-
тели.
Член 3. Страните насърчават прякото сът-
рудничество между професионалните училища
и центровете за обучение и професионална под-
готовка, ориентирани към различните нива на
образователната система на двете страни.
Член 4. Страните насърчават прякото сът-
рудничество между висшите училища на двете
страни с цел:
а) осъществяване на съвместни изследвания;
б) обмен на университетски преподаватели
за участие в конференции, конгреси и симпози-
уми;
в) обмен на публикации и на различни учеб-
ни материали и в частност на такива, свързани
със съответните образователни системи.
Член 5. Поради нарасналия интерес към ис-
панския език аржентинската страна по възмож-
ност:
а) оказва материална и методологическа
помощ на българската страна, като предоставя
учебници, учебни тетрадки, учебни помагала по
испански език и по общообразователните пред-
мети, преподавани на испански език;
б) организира квалификационни курсове за
учители с преподаватели от Аржентина;
в) осигурява аржентински учители, които да
преподават в профилираните гимназии; подроб-
ностите се уточняват по дипломатически път.
Член 6. По силата на Резолюция 1523/90 на
Министерството на образованието аржентинс-
ката страна продължава да предоставя на бъл-
гарската страна определен брой свободни мес-
та, който своевременно оповестява, за българ-
ски студенти, желаещи да учат в аржентински
университети.
Член 7. Страните разработват система за
стажове за специалисти и преподаватели в об-
ластта на образованието на различните нива на
образователната система с цел:
а) изучаване на постиженията по тази тема
във всяка страна;
б) обмен на конкретен опит относно връзка-
та образование—работа в професионалното раз-
витие, специалното обучение или стандартите
за повишаване на квалификацията.
Член 8. Ежегодно двете страни предоставят
на реципрочна основа и съобразно финансови-
те си възможности 2 стипендии за следдиплом-
но обучение в университетите на другата стра-
на с продължителност една академична учебна
година, за преподаватели, изследователи и ре-
довни докторанти. Условията, при които ще се
отпускат стипендиите, се съобщават по дипло-
матически път.
Член 9. Страните обменят информация и
покани за международни конференции, симпо-
зиуми и конгреси в областта на образованието,
организирани на тяхна територия.
Член 10. Страните насърчават проучванията
на образователните си системи с цел да се пос-
тигне напредък в подготовката на спогодба за
взаимно признаване на документите за образо-
вателните степени и научните звания.
II. Култура и изкуство
Член 11. Страните насърчават разпростра-
нението на постиженията си в областта на из-
куствата, културата, кинематографията, архи-
тектурата, издателската дейност, музейното и
библиотечното дело и всички онези дейности,
предмет на тази програма. За целта улесняват
обмена на експерти в споменатите сфери.